
Egy III. századi dokumentáris papirusz történeti és filológiai szempontú elemzése

Dolgozatomban egy papiruszon fennmaradt Kr. u. harmadik századi magánlevéllel foglalkozom. A levelet egy bizonyos Aurelius Pólión nevű legionárius írta, aki a Pannonia Inferior provinciában állomásozó Legio II. Adiutrix katonájaként teljesítette szolgálatát. Dolgozatomban igyekeztem az editio princepshez képest néhány új olvasatot közölni, néhány fennmaradt forrás segítségével feltárni a levél történeti hátterét és pontosítani a keletkezés idejét, illetve a szakirodalom alapján összevetni a korabeli levélírói mintával.



